arnastofnun/IGC-2024 huggingface dataset:
S-431/2021

Mál þetta, sem var dómtekið 3. febrúarsl., var höfðað með ákæru lögreglustjórans á Norðurlandi eystra, dagsettri 14. október 2021, á hendur E-kk-þgf B-kk-þgf T-kk-þgf, kt. [...], [...], Akureyri, „fyrir brot á lögum um ávana- og fíkniefni og peningaþvætti:

I. Fíkniefnalagabrot.

Með því að hafa fimmtudaginn 1. júlí 2021, verið með í söluskyni í vörslum sínum 7,41 grömm af kókaíni í bifreiðinni [...], sem lagt hafði verið á bílastæði við fjölbýlishúsið að [...] og fyrir að hafa selt A, 5 grömm af kókaíni skömmu áður en lögreglan kom þarna að og handtók ákærða.

Telst þetta varða við 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

II. Peningaþvætti.

Með því að hafa þennan dag þegar hann var handtekinn samkvæmt ákærulið I, verið með í vörslum sínum 115.000 krónur, en peninga þessara hafði hann aflað með sölu fíkniefna þarna um morguninn og nokkrum dögum fyrr.

Telst þetta varða við 1. mgr., sbr. 2. mgr. 264. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og jafnframt til að sæta upptöku á efnum þeim, sem lögreglan lagði hald á og tilgreind eru í efnaskrá nr. 46.337 og haldlagða grammavog, samkvæmt 6. mgr. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er gerð krafa um að ákærði sæti upptöku til ríkissjóðs á ávinningi af framangreindri brotastarfsemi sinni að fjárhæð kr. 115.000, samkvæmt 1. mgr., sbr. 2. mgr. 69. gr. almennra hegningarlaga nr. 19/1940, með síðari breytingum.“

Ákærði krefst vægustu refsingar sem lög leyfa.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða hefur ekki áhrif við ákvörðun refsingar. Refsing ákærða er ákveðin fangelsi í 45 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærði sæta upptöku á þeim efnum er í dómsorði greinir. Þá skal ákærði sæta upptöku á grammavog skv. 6. mgr. og 7. mgr. 5. gr. laga nr. 65/1974 ásamt ávinningi af brotastarfsemi sinni að fjárhæð 115.000 krónur skv. 1. mgr., sbr. 2. mgr. 69. gr. almennra hegningarlaga nr. 19/1940.

Engan sakarkostnað leiddi af meðferð málsins.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, E-kk-nf B-kk-nf T-kk-nf, sæti fangelsi í 45 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Gerð eru upptæk 7,41 grömm af kókaíni, grammavog og 115.000 krónur.
S-524/2021

Mál þetta, sem var dómtekið 23. júní sl., var höfðað með ákæru lögreglustjórans á Norðurlandi eystra, dagsettri 1. desember 2021, á hendur G-kk-þgf V-kk-þgf G-kk-þgf, kt. [...], [...], [...], „fyrir líkamsmeiðingar af gáleysi, og umferðarlagabrot, með því að hafa þriðjudaginn 8. júní 2021, ekið bifreiðinni [...], suður Ólafsfjarðarveg, án nægilegrar varúðar og aðgæslu og ekki virt nægilega biðskyldu á gatnamótum Ólafsfjarðarvegar og Hringvegar við Moldhaugaháls í Hörgársveit, með þeim afleiðingum að hann ekur í vegfyrir bifreiðina [...]sem ekið var vestur Hringveg með þeim afleiðingum að árekstur verður þannig að bifreiðin [...], ekur í hlið bifreiðarinnar [...]. Meiðsli ökumanns og farþega í bifreiðinni [...] voru eftirfarandi; ökumaðurinn A, kt. [...], varð fyrir samfallsbroti í brjósthryggjarlið nr. 8 og hlaut einnig mar frá vinstri öxl niður á hægri mjöðm og farþeginn B, kt. [...], rifbrotnaði á rifi 1 og 2 vinstra megin og brotnaði á liðbol brjósthryggjar, auk þess sem hann hlaut áverka yfir hægra viðbeini.

Telst þetta varða við 219. gr. almennra hegningarlaga nr. 19, 1940 og 1. mgr. 4. gr. og 3. mgr. 7. gr. og 2. mgr. 26. gr. sbr. 1. mgr. 94. gr. og 1. mgr. 95. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 1. mgr. 99. gr. nefndra umferðarlaga.“

Af hálfu ákærða er krafist vægustu refsingar sem lög leyfa og að hún verði að fullu skilorðsbundin. Þá er krafist hæfilegrar þóknunar til handa skipuðum verjanda.

Við fyrirtöku málsins þann 23. júní sl. féll ákæruvaldið frá kröfu um sviptingu ökuréttar. Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði hefur hreinan sakaferil. Refsing ákærða er ákveðin fangelsi í 30 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, G-kk-nf V-kk-nf G-kk-nf, sæti fangelsi í 30 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 334.177 krónur í sakarkostnað, þ. m. t. þóknun skipaðs verjanda síns, H-kvk-ef G-kvk-ef Þ-kvk-ef lögmanns, 195.300 krónur.
S-57/2022

Mál þetta, sem var dómtekið 9. júní sl., var höfðað með ákæru lögreglustjórans á Norðurlandi eystra, dagsettri 7. mars 2022, á hendur G-kk-þgf P-kk-þgf H-kk-þgf, kt. [...], [...], [...], „fyrir líkamsárás og barnaverndarlagabrot, með því að hafa að kvöldi föstudagsins 8. október 2021, fyrir utan Sambíó, við Ráðhústorg á Akureyri, ráðist á barnið A, kt. [...], með því fyrst að sparka í kálfann á honum og síðan slegið hann hnefahögg í andlitið og síðan ráðist að vini hans B, kt. [...] og slegið hann líka eitt hnefahögg í andlitið. Afleiðingar þessa fyrir A voru þær að hann hlaut mar á vinstra augnlok en B hlaut ekki sjáanlega áverka.

Telst þetta varða við 1. mgr. 217. gr. almennra hegningarlaga nr. 19/1940, með síðari breytingum og 1. mgr. og 3. mgr. 99. gr. barnaverndarlaga nr. 80/2002, með síðari breytingum.

Þess er krafist að ákærði verði dæmdur til refsingar og greiðslu sakarkostnaðar.“

Af hálfu ákærða er krafist vægustu refsingar sem lög leyfa og að hún verði að fullu skilorðsbundin. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða, að því er hér skiptir máli, er sá að hinn 8. apríl 2014 var hann dæmdur í 18 mánaða fangelsi, þar af voru 15 mánuðir skilorðsbundnir, fyrir tvær líkamsárásir og brot gegn valdstjórninni. Þann 31. mars 2020 var ákærði dæmdur í 60 daga fangelsi fyrir líkamsárás og brot gegn vopnalögum en refsingin var bundin skilorði. Þá hlaut ákærði dóm þann 8. apríl 2021 fyrir rangar sakargiftir, vörslur fíkniefna og brot gegn umferðar- og vopnalögum. Með þeim brotum rauf ákærði skilorð dómsins frá 31. mars 2020 og var sá dómurinn tekinn upp og ákærða gerð refsing í einu lagi. Var refsing ákveðin fangelsi í fimm mánuði, skilorðsbundið í tvö ár.

Með brotum þeim sem ákærði er nú sakfelldur fyrir rauf hann skilorð dómsins frá 8. apríl 2021. Samkvæmt 60. gr. almennra hegningarlaga nr. 19/1940 verður refsing ákærða samkvæmt þeim dómi dæmd upp og refsing dæmd í einu lagi fyri röll brotin, sbr. 77. gr sömu laga. Við ákvörðun refsingar verður litið til þess að brotið beindist að börnum. Með vísan til framangreindra atriða er refsing ákærða hæfilega ákveðin fangelsi í sex mánuði.

Sakaferill ákærða gefur ekki tilefni til að skilorðsbinda refsingu hans nú.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun skipaðs verjanda síns fyrir dómi, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, G-kk-nf P-kk-nf H-kk-nf, sæti fangelsi í sex mánuði.

Ákærði greiði sakarkostnað, þ. e. þóknun skipaðs verjanda síns fyrir dómi, Ó-kk-ef R. V-kk-ef lögmanns, 111.600 krónur.
S-59/2022

Mál þetta, sem var dómtekið 8. júní sl., var höfðað með ákæru lögreglustjórans á Norðurlandi eystra, dagsettri 7. mars 2022, á hendur S-x-x S-x-x, kt. [...], [...], Akureyri, „fyrir brot á ávana- og fíkniefnalögum með því að hafa laugardagskvöldið 21. ágúst 2021, verið með í ræktun í sölu- og/eða dreifingarskyni 95 kannabisplöntur á heimili sínu að [...] á Akureyri, auk þess að hafa verið með í vörslum sínum þegar lögreglan hafði afskipti af honum framangreindan dag 2,33 grömm af maríhúana.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á plöntum og efni því sem lögreglan lagði hald á og tilgreind eru í efnaskrá nr. 44.622, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Af hálfu ákærða er krafist að ákærða verði gerð vægasta refsing sem lög leyfa, og að hún verði skilorðsbundin. Þá er krafist hæfilegrar þóknunar til handa skipuðum verjanda.

Við fyrirtöku málsins breytti ákæruvaldið ákærunni á þann veg að „í sölu- og/eða dreifingarskyni“ var tekið út. Ákærði hefur komið fyrir dóm og játað sök samkvæmt ákæru svo breyttri. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í endanlegri ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði hefur hreinan sakaferil. Refsing ákærða er ákveðin fangelsi í þrjá mánuði en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærði sæta upptöku á þeim efnum er í dómsorði greinir.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun skipaðs verjanda síns, eins og hún ákveðst í dómsorði að virðisaukaskatti meðtöldum, og ferðakostnað hans.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, S-x-x S-x-x, sæti fangelsi í þrjá mánuði. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 95 kannabisplöntum, 2,33 gaf marijúana, 50 töflum af Oxandrolon og 4,81 gaf óþekktu efni.

Ákærði greiði sakarkostnað, þ. e. þóknun skipaðs verjanda síns, G-kk-ef M. A-kk-ef lögmanns, 202.275 krónurog ferðakostnað hans 37.719 krónur.
S-1002/2022

Mál þetta, sem dómtekið var 20. júní 2022, höfðaði lögreglustjórinn á Suðurnesjum með ákæru 24. maí 2022, á hendur F-x-x L-x-x, kt. 000000- 0000, [...];

„fyrir fíkniefnalagabrot, með því að hafa sunnudaginn 15. maí 2021, að lögheimili sínu [...], haft í vörslum sínum samtals 34,19 grömm af maríhúana ætluðu til söludreifingar í ágóðaskyni, sem lögregla fann og lagði hald á við húsleit sem ákærði veitti heimild fyrir.

Telst háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerð verði upptæk með dómi samtals 34,19 grömm af maríhúana og svartur snjallsími af gerðinni Samsung A025, munur í munaskrá lögreglu nr. 543392, samkvæmt heimild í 6. mgr. 5. gr. laga nr. 65/1974.“

Við þingfestingu málsins féll ákæruvaldið frá orðalaginu,, í ágóðaskyni“ í ákæru málsins.

Ákærði krefst þess í málinu að honum verði gerð sú vægasta refsing sem lög leyfa. Þá óskaði ákærði eftir að tillit yrði tekið til þess við ákvörðun refsingar að hann iðrast mjög gjörða sinna, þá hafi hagir hans breyst og sé hann meðal annars núna í vinnu.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjásig um lagaatriði máls og ákvörðun viðurlaga.

Ákærði mætti við þingfestingu málsins 20. júní sl. og játaði brot sitt án undandráttar og samþykkti upptökukröfu. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Samkvæmt sakavottorði hans hefur hann ekki áður gerst sekur um refsiverða háttsemi.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga.

Þá sæti ákærði upptöku snjallsíma og fíkniefna sem haldlögð voru af lögreglu líkt og nánar greinir í dómsorði.

Engan sakarkostnað leiddi af meðferð málsins.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, F-x-x L-x-x, sæti fangelsi í 30 daga. Fullnustu refsingarinnar skal frestað og niður skal hún falla að liðnum tveimur árum frá birtingu dóms þessa að telja, haldi ákærði almennt skilorð 57. gr. laga nr. 19/1940.

Ákærði sæti upptöku á 34,19 grömmum af maríhúana og svörtum snjallsíma af gerðinni Samsung A025.

E-kvk-nf B-kvk-nf Á-kvk-nf
S-1004/2022

Mál þetta, sem dómtekið var 20. júní sl., er höfðað með ákæru útgefinni af lögreglustjóranum á Suðurnesjum 24. maí 2022 á hendur X, kt. 000000- 0000, [...];,, fyrir umboðssvik en til vara fjárdrátt með því að hafa í starfi sínu í verslun Bláa Lónsins, kt. 000000- 0000, að [...], í alls 13 skipti á tímabilinu 01.11.2021 til og með 01.03.2022 misnotað aðstöðu sína sem starfsmaður verslunarinnar og dregið sér samtals kr. 878.640 af fjármunum Bláa lónsins með því að ská skil og endurgreiðslu í kerfi verslunarinnar og í kjölfar þess lagt endurgreiðsluna inná kort nr. 52618******4109, 444442******0178, 559852******0913 og 444442******4542 í eigu ákærðu sem sundurliðast sem hér greinir:

Dagsetning Tími Kort Fjárhæð 27.11.2021 11:39:36 520618******4109 19.55020.12.2021 17:26:24 444442******0178 39.90026.12.2021 16:28:47 559852******0913 41.90029.12.2021 19:24:52 444442******0178 25.00029.12.2021 19:25:10 559852******0913 15.90029.12.2021 19:12:19 559852******0913 32.00017.01.2022 20:03:33 444442******0178 68.00022.01.2022 14:56:48 444442******0178 115.50005.02.2022 11:35:10 444442******4542 68.00010.02.2022 20:30:41 444442******0178 68.00018.02.2022 18:40:21 444442******4542 165.00018.02.2022 17:09:26 444442******4542 39.900 Telst háttsemi ákærðu varða við 249. gr. almennra hegningarlaga nr. 19/1940 en til var við 247. gr. almennra hegningarlaga nr. 19/1940.

Þess er krafist að ákærða verð dæmd til refsingar og greiðslu alls sakarkostnaðar.”

Í fyrirkalli, sem var gefið út 7. júní 2022 og birt fyrir ákærðu 13. sama mánaðar, var tekið fram að sækti ákærða ekki þing mætti hún búast við því að fjarvist hennar yrði metin til jafns við það að hún viðurkenndi að hafa framið brot þau sem hún væri ákærð fyrir og að dómur yrði lagður á málið að henni fjarstaddri. Ákærða sótti ekki þing við þingfestingu málsins 20. júní sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærða hafi framið þá háttsemi sem ákært er út af og er brot ákærðu rétt heimfært til refsiákvæða í ákærunni.

Ákærða er fædd í desember[...]. Samkvæmt sakavottorði ákærðu hefur hún ekki áður gerst sek um refsiverða háttsemi.

Refsing ákærðu nú þykir hæfilega ákveðin fangelsi í tvo mánuði. Eftir atvikum og sérstaklega með vísan til þess að ákærða viðurkenndi háttsemi sína á rannsóknarstigi málsins, tók fulla ábyrgð á háttsemi sinni og hefur endurgreitt umrædda fjármuni, þykir mega fresta fullnustu refsingarinnar og skal hún falla niður að liðnum tveimur árum frá birtingu dóms þessa að telja, haldi ákærða almennt skilorð 57. gr. almennra hegningarlaga.

Engan sakarkostnað leiddi af meðferð málsins.

Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð :

Ákærða, X, sæti fangelsi í tvo mánuði en fresta skal fullnustu refsingarinnar og skal hún falla niður að liðnum tveimur árum frá birtingu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

E-kvk-nf B-kvk-nf Á-kvk-nf
S-1005/2022

Mál þetta, sem dómtekið var 8. septembersl., er höfðað með ákæru útgefinni af lögreglustjóranum á Suðurnesjum 24. maí 2022 á hendur D-x-x P-x-x, f. d. [...], ríkisborgara Póllands;

,, fyrir brot gegn lögum um ávana- og fíkniefni, með því að hafa, laugardaginn 16. apríl 2022, staðið að innflutningi á 731 töflum af ávana- og fíknilyfinu Oxy Contin 80 mg (virkt efni: Oxycodonum) og 61 töflum af ávana- og fíknilyfinu Contalgin (virkt efni: M op hinum), sem ákærði flutti ólöglega til landsins með flugi nr. [...]frá Gdansk, Póllandi, ætluðu til söludreifingar hér á landi í ágóðaskyni. Efnin flutti ákærði ólöglega til landsins falin í nærfötum sem ákærði klæddist við komuna til landsins þegar ákærði var stöðvaður í tollhliði.

Telst þessi háttsemi ákærða varða við 1. sbr. 4. mgr. 3. gr., sbr. 5. laga nr. 65/1974, sbr. lög nr. 60/1980, lög nr. 13/1985, lög nr. 10/1997 og lög nr. 68/2001 og 2., 3. og 6. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 105/2021.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á ofangreindum 731 Oxy Contin 80 mg töflum og 61 Contalgin töflum, með vísan til 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.”

Fyrirkall var fyrst gefið út 7. júní 2022 en birting þess tókst ekki. Í fyrirkalli, sem var gefið út 20. júní 2022 og birt 2. ágúst s. á, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 8. septembersl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í [...]. Sakavottorð ákærða, sem er pólskur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd. Refsing ákærða þykir samkvæmt því réttilega ákveðin fangelsi í þrjámánuði.

Þá sæti ákærði upptöku á Oxy Contin töflum og Contalgin töflum sem haldlagðar voru af lögreglu líkt og nánar greinir í dómsorði.

Engan sakarkostnað leiddi af meðferð málsins.

Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð :

Ákærði, D-x-x P-x-x, sæti fangelsi í þrjá mánuði.

Ákærði sæti upptöku á 731 Oxy Contin 80 mg töflum og 61 Contalgin töflum.

E-kvk-nf B-kvk-nf Á-kvk-nf
S-1006/2022

Mál þetta, sem dómtekið var 8. septembersl., er höfðað með ákæru útgefinni af lögreglustjóranum á Suðurnesjum 23. maí 2022 á hendur D-x-x G-x-x, f. d. [...], ríkisborgara Póllands;

,, fyrir brot gegn lögum um ávana- og fíkniefni, með því að hafa, föstudaginn 25. mars 2022, staðið að innflutningi á 851 töflum af ávana- og fíknilyfinu Oxy Contin 80 mg (virkt efni: Oxycodonum), sem ákærði flutti ólöglega til landsins með flugi nr. [...] frá Gdansk, Póllandi, ætluðu til söludreifingar hér á landi í ágóðaskyni. Efnin flutti ákærði ólöglega til landsins falin inni í sælgætispoka, MIMI, sem var í farangurstösku sem ákærði hafði meðferðis við komuna til landsins þegar ákærði var stöðvaður í tollhliði.

Telst þessi háttsemi ákærða varða við 1. sbr. 4. mgr. 3. gr., sbr. 5. laga nr. 65/1974, sbr. lög nr. 60/1980, lög nr. 13/1985, lög nr. 10/1997 og lög nr. 68/2001 og 2., 3. og 6. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 105/2021.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á ofangreindum 851 Oxy Contin 80 mg töflum, með vísan til 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.”

Fyrirkall var fyrst gefið út 7. júní 2022 en birting þess tókst ekki. Í fyrirkalli, sem var gefið út 20. júní 2022 og birt 2. ágúst s. á, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 8. septembersl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í [...]. Sakavottorð ákærða, sem er pólskur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd. Refsing ákærða þykir samkvæmt öllu framansögðu réttilega ákveðin fangelsi í fjóra mánuði.

Þá sæti ákærði upptöku á Oxy Contin töflum sem haldlagðar voru af lögreglu líkt og nánar greinir í dómsorði.

Með vísan til 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 39.060 krónur. Um er að ræða kostnað vegna skoðunar á símaupplýsingum ákærða.

Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð :

Ákærði, D-x-x G-x-x, sæti fangelsi í fjóra mánuði.

Ákærði sæti upptöku á 851 Oxy Contin 80 mg töflum.

Ákærði greiði 39.060 krónur í sakarkostnað.

E-kvk-nf B-kvk-nf Á-kvk-nf